David Vseviov

**David Vseviov** (sündinud 27. mail 1949 Tallinnas) on juudi päritolu Eesti ajaloolane ja õppejõud, kes on tuntud ajalooteemaliste raadiosaadete autori ja saatejuhina. Alates 1997. aastast on ta juhtinud Vikerraadios saadet "Müstiline Venemaa".

Ta on olnud valitud Postimehe 2009. aasta arvamusliidriks ning aastatel 2015–2019 ja 2023–2024 saja Eesti mõjukama inimese hulka.

## Elulugu

Ta on lõpetanud 1966. aastal Tallinna 6. Keskkooli ning 1971. aastal Tartu Riikliku Ülikooli ajaloo-keeleteaduskonna ajaloolase ja ajalooõpetaja erialal.

Vseviov on ajalookandidaat (1977) ning on saanud Tallinna Pedagoogikaülikoolis väitekirja kaitsmisega kultuuriajaloo doktori kraadi (2003).

Ta on õppinud Tartu Ülikoolis ja töötanud Teaduste Akadeemia Ajaloo Instituudis, kus uuris sotsialismiperioodi ajalugu. Ta oli NLKP liige ja Ajaloo Instituudi partorg.

Ta oli aastatel 2003–2020 Eesti Kunstiakadeemia kunstiteaduse ja visuaalkultuuri instituudi kultuuriteooria professor ning 2020. aastast on emeriitprofessor.

Vseviov on tuntud Eesti Raadio programmides kõlanud pikkade ajalooalaste referaadisarjade autorina ning rohkete kirjutiste järgi ajalehtedes ja ajakirjades. Ta osales 2001. aastal Eesti sotsiaalteadlaste avalikus pöördumises "Kaks Eestit", milles tunti muret Eesti ühiskonna arengu pärast.

## Tunnustus

* 2001 Valgetähe V klassi teenetemärk
* 2002 Koosmeele auhind
* 2005 Eesti Vabariigi kultuuripreemia (raadiosaadete sarja "Müstiline Venemaa" ja raamatu "Bütsantsi keisrid" eest)
* 2008 Aadu Luukase missioonipreemia
* 2009 Postimehe aasta arvamusliider
* 2016 Kuldmikrofon
* 2019 Tallinna Ülikooli sajandi vilistlane
* 2023 Riiklik haridustöötaja elutööpreemia

## Teosed
### Raamatud
* "Nõukogudeaegne Narva. Elanikkonna kujunemine 1944–1970", Tartu: Okupatsioonide Repressiivpoliitika Uurimise Riiklik Komisjon 2001
* "Venemaa – lähedane ja kauge. Aegade algusest kuni Vassili III-ni" (koos Vladimir Sergejeviga, 2002)
* "Bütsantsi keisrid : valitsejad purpuris", Tallinn: Kunst 2004. ISBN 9949407214
* "Venemaa – lähedane ja kauge. Suurvürstiriigist tsaaririigiks. Ivan IV" (koos Vladimir Sergejeviga, 2007)
* "Aja vaimud. Kirjutisi 1996–2009", Tallinn: Valgus 2009, 424 lk. ISBN 9789985682364
* "Elulugu. Kaks esimest nädalat", Tallinn: Tuum 2019, 232 lk. ISBN 9789949732425

### Artikleid

* "Kas ajalugu tunneb usaldust?" EPL, 31. oktoober 2008
* "Mittekodanikud ja inimesed" EPL, 10. november 2008
* "Aasta on surnud, elagu uus!" EPL, 29. detsember 2008
* "Vajame uusi väärtusi" Postimees, 10. veebruar 2009
* "Emakeelse mõtlemise ülistuseks" Postimees, 14. märts 2009
* "Kriis ja usaldus" EPL, 4. mai 2009
* "Venemaa ja ajalugu" EPL, 18. september 2009
* Nekroloog luhtunud impeeriumile Sirp, 7. mai 2010

#### Tsitaat
"Hirmul baseeruvad ühiskonnad ei saa lubada, et seal kehtiksid reeglid, mille täitmine päästaks hirmust. Sest võimul pole vaja inimesi, kes ei karda. Sellepärast tuli Siberisse saata vahel ka kommuniste ja edutada mittekommuniste, samuti nagu saata Siberisse neid, kes maalisid Leninit, ja edutada neid, kes Leninit kunagi ei maalinud."

## Isiklikku
Tema poeg Jonatan Vseviov on 2021. aastast välisministeeriumi kantsler ja tütar Hanna Vseviov on 2022. aastast sotsiaalministeeriumi sotsiaalala asekantsler.

## Viited

## Välislingid

* David Vseviovi saade "Müstiline Venemaa" Vikerraadios
* David Vseviov saates "Kukul külas", 21. aprill 2002. 1. osa, WMA fail, 2. osa, WMA fail
* David Vseviov Ööülikoolis
*"Juut" kui liiga suur abstraktsioon 
* "Tuntud ajaloolane Vseviov sai miljon krooni" Postimees, 25. november 2008
* Mart Niineste. "David Vseviovi laboratoorium" EPL, 6. detsember 2008
* "Vseviov kardab demokraatia lörtsimist" Postimees, 24. veebruar 2009
* Riho Laurisaar. "David Vseviov: Eesti elu meenutab eksperimenti" EPL, 6. juuni 2009
* Rainer Kerge. "Pole peamine, et riik oleks korra looja. Mulle meeldiks, et ta räägiks, mis toimub" Õhtuleht, 17. oktoober 2009
* "Aasta arvamusliider – David Vseviov" Postimees, 26. jaanuar 2010
* Madis Vaikmaa. "Ajaloo populariseerija David Vseviov: hirmuga nakatunuid on lihtne manipuleerida" Postimees, 17. detsember 2016
* Olev Remsu. "Inimene ja aeg" Postimees, 8. juuli 2019 (David Vseviovi memuaaride "Elulugu. Kaks esimest nädalat" arvustus)
* "David Vseviov: miks me räägime kangelastegudest ainult variandis relv käes?" ERR, 8. mai 2020